Den Europæiske Centralbanks henstilling

af 2. maj 2003

om Den Europæiske Centralbanks statistiske rapporteringskrav inden for betalingsbalancestatistik og statistik over kapitalbalancen over for udlandet samt opgørelse af internationale valutareserver

(ECB/2003/8)

(2003/C 126/06)

STYRELSESRÅDET FOR DEN EUROPÆISKE CENTRALBANK HAR -

under henvisning til statutten for Det Europæiske System af Centralbanker og Den Europæiske Centralbank, særlig artikel 5.1 og 34.1, tredje led, og

ud fra følgende betragtninger:

(1) Med henblik på at varetage sine hverv har Det Europæiske System af Centralbanker (ESCB) brug for fyldestgørende og pålidelige betalingsbalancestatistikker og statistikker over kapitalbalancen over for udlandet samt opgørelser af internationale valutareserver, der viser de vigtigste poster, der påvirker de monetære vilkår og valutamarkederne i euroområdet. Den Europæiske Centralbanks (ECB's) statistiske krav på dette område er fastlagt i retningslinje ECB/2003/7 af 2. maj 2003 om Den Europæiske Centralbanks statistiske rapporteringskrav inden for betalingsbalancestatistik og statistik over kapitalbalancen over for udlandet samt opgørelse af internationale valutareserver(1).

(2) ECB skal ifølge statuttens artikel 5.1, første punktum, med støtte fra de nationale centralbanker (NCB'er), indsamle den statistiske information, som er nødvendig for at udføre ESCB's opgaver, enten fra de kompetente myndigheder, der ikke er NCB'er, eller direkte fra de økonomiske enheder. ECB skal ifølge statuttens artikel 5.1, andet punktum, samarbejde om disse spørgsmål med fællesskabets institutioner eller organer og med de kompetente myndigheder i medlemsstaterne eller tredjelande samt med internationale organisationer.

(3) Den nødvendige information for at opfylde ECB's krav inden for betalingsbalancestatistik og statistikker over kapitalbalancen over for udlandet kan indsamles og/eller udarbejdes af kompetente myndigheder, der ikke er NCB'er. Derfor kræver nogle af de opgaver, der skal varetages for at opfylde disse krav, et samarbejde mellem ECB eller NCB'erne og sådanne kompetente myndigheder, i overensstemmelse med statuttens artikel 5.1. I henhold til artikel 4 i Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information(2) skal medlemsstaterne organisere sig inden for statistikområdet og samarbejde med ESCB i fuldt omfang med henblik på opfyldelse af forpligtelserne i medfør af statuttens artikel 5.

(4) Såfremt de rapporterende enheder i henhold til nationale regler og anerkendt praksis rapporterer til andre kompetente myndigheder end NCB'erne, skal de pågældende myndigheder og deres respektive NCB'er samarbejde indbyrdes for at sikre, at ECB's statistikkrav opfyldes. I Irland er Central Statistics Office (CSO) og i Italien Ufficio Italiano dei Cambi (UIC) ansvarlige for indsamling og bearbejdning af de nødvendige data inden for betalingsbalancestatistik og statistikker over kapitalbalancen over for udlandet. For at opfylde ovennævnte statistiske krav skal Central Bank of Ireland og CSO samt Banca d'Italia og UIC samarbejde med hinanden. Et sådant samarbejde bør omfatte fastlæggelsen af en varig ordning for overførsel af data, medmindre dette allerede opnås i kraft af national lovgivning. UIC er i henhold til det italienske lovdekret nr. 319/9 af 26. august 1998(3), en betjenende enhed under Banca d'Italia.

(5) I tilfælde hvor statistisk information, der er klassificeret som fortrolig, stammer fra kompetente myndigheder, der ikke er NCB'er, vil sådan information i henhold til artikel 4, stk. 3, i retningslinje ECB/2003/7 af 2. maj 2003, udelukkende blive anvendt af ECB med henblik på at udføre ESCB-relaterede statistiske opgaver, medmindre rapporteringsenheden eller den anden juridiske person, fysiske person, enhed eller filial, der har indsendt oplysningerne, kan identificeres og udtrykkeligt har givet sit samtykke til brug af ovennævnte statistiske information til andre formål.

(6) Data vedrørende månedligt og kvartalsvist udarbejdede betalingsbalancestatistikker og statistikker over kapitalbalancen over for udlandet, der viser de vigtigste poster, der påvirker de monetære vilkår og valutamarkederne i euroområdet, skal stilles til rådighed for Central Bank of Ireland og Banca d'Italia i rette tid. Til det formål bør den krævede statistiske information overføres i henhold til bestemmelser, der aftales med den respektive NCB, eller, i mangel heraf, senest den 30. arbejdsdag efter udgangen af den måned, som dataene vedrører, for så vidt angår månedlige betalingsbalancedata, inden tre måneder efter udgangen af det kvartal, som dataene vedrører, for så vidt angår kvartalsmæssige betalingsbalancedata, og inden ni måneder efter den dato, som dataene vedrører, for så vidt angår dataene for kapitalbalancen over for udlandet.

(7) Den centrale værdipapirdatabase (CSDB), der i fremtiden vil blive anvendt til mange forskellige statistiske formål (udarbejdelse og frembringelse af statistikker) og ikke-statistiske formål (analyser vedrørende økonomi og finansiel stabilitet eller operationsanalyser), vil blive gjort tilgængelig for NCB'erne. Dataindholdet vil, under hensyntagen til eventuelle retlige begrænsninger, blive gjort tilgængeligt for kompetente myndigheder, der ikke er NCB'er. Dette vil navnlig være dem til gavn i forbindelse med frembringelsen af de krævede data for udarbejdelsen af statistikken i euroområdet over transaktioner og positioner vedrørende porteføljeinvesteringer. Det bør navnlig være muligt præcist at registrere sektorfordelingen for transaktioner og positioner i porteføljeinvesteringer på passivsiden i betalingsbalancerne i euroområdet og kapitalbalancen over for udlandet, når systemet for den centrale værdipapirdatabase (CSDB) er driftsklar.

(8) Det er nødvendigt at fastlægge en procedure, der giver mulighed for at foretage tekniske ændringer af bilagene til denne henstilling på en effektiv måde, forudsat at de pågældende ændringer hverken ændrer den underliggende begrebsmæssige ramme eller påvirker rapporteringsbyrden for rapporteringsenhederne i medlemsstaterne. I forbindelse med denne procedure skal synspunkterne i ESCB's Statistiske Komité tages i betragtning. NCB'erne og andre kompetente nationale myndigheder kan foreslå sådanne tekniske ændringer til bilagene i denne henstilling gennem Den Statistiske Komité og dens relevante arbejdsgruppe.

(9) Udvekslingen af statistisk information inden for ESCB har udviklet sig væsentligt siden vedtagelsen af henstilling ECB/2000/5 af 11. maj 2000 om Den Europæiske Centralbanks statistiske rapporteringskrav inden for betalingsbalancestatistik, opgørelse af internationale valutareserver og statistik over kapitalbalancen over for udlandet(4). Det er derfor nødvendigt at erstatte henstilling ECB/2000/5 med nærværende henstilling.

VEDTAGET FØLGENDE HENSTILLING:

Artikel 1

Definitioner

I denne henstilling forstås ved:

- "deltagende medlemsstat": en medlemsstat, der har indført den fælles valuta i overensstemmelse med traktaten

- "resident": samme betydning som defineret i artikel 1 i Rådets forordning (EF) nr. 2533/98

- "euroområdet": de deltagende medlemsstaters økonomiske område og ECB. Territorier, der hører under en medlemsstat i euroområdet, eller lande, der er associeret med en medlemsstat i euroområdet, anføres i bilag IV, tabel 5

- "Eurosystemet": de deltagende medlemsstaters NBC'er og ECB

- "grænseoverskridende transaktion": enhver transaktion, hvorved fordringer eller forpligtelser opstår eller indfries helt eller delvist, og enhver transaktion, der indebærer overførsel af en rettighed over en genstand mellem residenter i euroområdet og residenter uden for euroområdet.

- "grænseoverskridende positioner": beholdningen af finansielle aktiver og passiver over for residenter uden for euroområdet. Grænseoverskridende positioner omfatter tillige (i) jord, andre materielle ikke-producerede aktiver og andre faste aktiver, der fysisk befinder sig uden for euroområdet, og som tilhører residenter i euroområdet, og/eller aktiver, som befinder sig inden for euroområdet, og som tilhører residenter uden for euroområdet, samt (ii) monetært guld og særlige trækningsrettigheder (SDR), som tilhører residenter i euroområdet.

Begreberne "grænseoverskridende positioner" og "grænseoverskridende transaktioner" omfatter tillige positioner og transaktioner vedrørende aktiver og/eller passiver for residenter i euroområdet over for residenter i andre deltagende medlemsstater, for så vidt dette er nødvendigt af hensyn til beregningen af posterne for porteføljeinvesteringer og porteføljeinvesteringsindkomst i betalingsbalancestatistikken og posterne for porteføljeinvesteringer i statistikken over kapitalbalancen for euroområdet

- "reserveaktiver": yderst likvide, omsættelige og kreditværdige fordringer, som indehaves af Eurosystemet hos residenter uden for euroområdet, og som er domineret af andre valutaer end euroen, samt beholdninger af guld, reservestillinger i Den Internationale Valutafond (IMF) og SDR

- "andre valutaaktiver": (i) tilgodehavender, som indehaves af Eurosystemet hos residenter inden for euroområdet domineret af anden valuta end euroen, og (ii) tilgodehavender, som indehaves af Eurosystemet hos residenter uden for euroområdet i anden valuta end euroen, som ikke opfylder kriterierne vedrørende likviditet, omsættelighed og kreditværdighed

- "reserverelaterede passiver": Eurosystemets forudbestemte og betingede nettotræk på kort sigt, svarende til reserveaktiver og andre valutaaktiver i Eurosystemet

- "betalingsbalance": den statistiske opgørelse, som med den relevante opdeling viser grænseoverskridende transaktioner for den pågældende periode

- "opgørelse af internationale valutareserver": den statistiske opgørelse, som med den relevante opdeling viser Eurosystemets beholdning af reserveaktiver, andre valutaaktiver og reserverelaterede passiver opgjort pr. en referencedato

- "kapitalbalancen over for udlandet": den årlige balance, som med den relevante opdeling viser beholdningen af grænseoverskridende finansielle aktiver og passiver opgjort pr. en referencedato.

Artikel 2

Overførsel af statistisk information til NCB'erne

1. I det omfang indsamling af statistisk information vedrørende grænseoverskridende transaktioner og positioner er overdraget denne henstillings adressater, skal de hver især sikre, at den stilles til rådighed for de respektive NCB'er i behørig tid. Til det formål bør, med mindre andet aftales med den pågældende NCB, den krævede statistiske information overføres senest den 30. arbejdsdag efter udgangen af den måned, som dataene vedrører, for så vidt angår månedlige betalingsbalancedata, inden tre måneder efter udgangen af det kvartal, som dataene vedrører, for så vidt angår kvartalsmæssige betalingsbalancedata, og inden ni måneder efter den dato, som dataene vedrører, for så vidt angår dataene for kapitalbalancen over for udlandet.

2. Informationen skal stilles til rådighed i en form, som opfylder ECB's statistiske standarder og krav vedrørende betalingsbalancestatistik og statistik over kapitalbalancen over for udlandet, som fastsat i bilag I, II, III, IV, V og VII til denne henstilling. Uden at ECB's overvågningsopgave som nedfældet i bilag VI til denne henstilling derved berøres, skal denne henstillings adressater overvåge kvaliteten og pålideligheden af statistisk information, som stilles til rådighed for den pågældende NCB.

Artikel 3

Permanent samarbejde

Denne henstillings adressater skal sammen med den pågældende NCB skriftligt udarbejde hensigtsmæssige bestemmelser vedrørende samarbejde med henblik på at sikre en permanent struktur for dataoverførsel, der opfylder ECB's statistiske standarder og krav, medmindre samme resultat allerede er opnået på grundlag af national lovgivning.

Artikel 4

Forenklet ændringsprocedure

Under hensyntagen til Den Statistiske Komités synspunkter er ECB's Direktion beføjet til at foretage tekniske ændringer af bilagene til denne henstilling, forudsat at de pågældende ændringer hverken ændrer den underliggende begrebsmæssige ramme eller påvirker rapporteringsbyrden for rapporteringsenhederne i medlemsstaterne.

Artikel 5

Afsluttende bestemmelser

1. Denne henstilling erstatter henstilling ECB/2000/5.

2. Denne henstilling er rettet til CSO i Irland og UIC i Italien.

3. Denne henstilling offentliggøres i Den Europæiske Unions Tidende.

Udfærdiget i Frankfurt am Main, den 2. maj 2003.

Willem F. Duisenberg

Formand for ECB

(1) EUT L 124 af 28.5.2003.

(2) EFT L 318 af 27.11.1998, s. 8.

(3) Gazzetta Ufficiale nr. 206 af 4.9.1998.

(4) EFT C 176 af 21.6.2001, s. 4.

BILAG I

DEN EUROPÆISKE CENTRALBANKS STATISTISKE RAPPORTERINGSKRAV

1. De nationale centralbankers (NCB'ernes) statistiske forpligtelser

1.1. NCB'erne tilvejebringer tal over for Den Europæiske Centralbank (ECB) for de grænseoverskridende transaktioner, beholdninger af reserveaktiver, andre valutaaktiver, reserverelaterede passiver samt grænseoverskridende positioner, der er nødvendige for, at ECB kan opstille den aggregerede betalingsbalance, opgørelsen af internationale valutareserver og kapitalbalancen over for udlandet for euroområdet.

1.2. Dataene ledsages af oplysninger om vigtige enkeltstående begivenheder og begrundelser for revisioner, når ændringen i dataene på grundlag af sådanne vigtige enkeltstående begivenheder og revisioner er væsentlig, eller efter anmodning fra ECB.

1.3. De krævede data forelægges ECB som fastlagt i bilag II, III og IV, der er i overensstemmelse med gældende internationale standarder, navnlig femte udgave af IMF's betalingsbalancemanual. De krævede data om transaktioner og positioner i forbindelse med porteføljeinvesteringspassiver, sektoropdelt efter udstederen inden for euroområdet, skal, i overensstemmelse med bilag II, afsnit 1.1, 1.2 og 3, og bilag III, tabel 1, 2, og 4, stilles til rådighed fra 1. juli 2005; såfremt det centrale værdipapirdatabasesystem (CSDB-systemet) ikke er driftsklart d. 31. marts 2004, er tidsfristen 15 måneder fra den dato, hvor Den Statistiske Komité informerer Styrelsesrådet om, at systemet er driftsklart.

1.4. De krævede data for betalingsbalancen foreligger månedligt og kvartalsvis. De krævede data for kapitalbalancen over for udlandet foreligger ultimo den pågældende måned, som dataene vedrører. De krævede data for opgørelsen af internationale valutareserver foreligger ultimo det pågældende kalenderår, som dataene vedrører.

1.5. Fra 1. januar 2005 er indsamlingssystemerne for porteføljeinvesteringer i overensstemmelse med en model, som mindst er "acceptabel" ifølge tabellen i bilag VII. Såfremt NCB'erne ikke er i stand til at overholde denne tidsfrist, vil de, inden udgangen af juni 2003, i samarbejde med ECB udarbejde en tidsplan for at opfylde den fælles standard.

2. Tidsfrister

2.1. Dataene for den månedlige betalingsbalance for euroområdet forelægges ECB inden forretningstids ophør den 30. bankdag efter udgangen af den måned, som dataene vedrører.

2.2. Den kvartalsvise detaljerede opdeling for betalingsbalancen for euroområdet forelægges ECB inden tre måneder fra datoen for udløbet af det kvartal, som dataene vedrører.

2.3. Dataene for opgørelsen af internationale valutareserver forelægges ECB inden tre uger efter udgangen af den måned, som dataene vedrører.

2.4. Dataene for kapitalbalancen over for udlandet forelægges ECB senest ni måneder efter udgangen af det pågældende år, som dataene vedrører.

2.5. Revisioner vedrørende betalingsbalancen og kapitalbalancen over for udlandet for euroområdet forelægges ECB i henhold til tidsplanen fastlagt i bilag V.

2.6. De enkelte landes indsamling af disse data tilrettelægges på en sådan måde, at disse tidsfrister overholdes.

3. Standard for overførsel

Den krævede statistiske information forelægges ECB i en form, som opfylder de krav, der er fastsat i bilag V til denne henstilling.

4. Kvaliteten af den statistiske information

4.1. Uden at ECB's overvågningsopgaver i henhold til bilag VI derved berøres, sikrer NCB'erne i samarbejde med de kompetente myndigheder, der ikke er NCB'er, hvor dette er relevant, overvågningen og vurderingen af kvaliteten af den statistiske information, som de bidrager med. ECB vurderer på tilsvarende måde de data, der vedrører betalingsbalancen for euroområdet, statistikken over kapitalbalancen over for udlandet og de internationale valutareserver. Vurderingen gennemføres i rette tid. ECB's Direktion afgiver en gang årligt beretning til ECB's Styrelsesråd om kvaliteten af dataene.

4.2. ECB's overvågning af kvaliteten af den statistiske information kan omfatte undersøgelse af revisioner foretaget på disse data: dels ved at inddrage den seneste vurdering af den statistiske information og således forbedre kvaliteten, dels, så vidt dette er muligt, at sikre overensstemmelse mellem de tilsvarende betalingsbalanceposter for hver af de forskellige tidsintervaller.

BILAG II

DEN EUROPÆISKE CENTRALBANKS STATISTIKKRAV

1. Betalingsbalancestatistik

Den Europæiske Centralbank (ECB) kræver, at der udarbejdes betalingsbalancestatistik med to tidsintervaller: månedligt og kvartalsvis for de tilsvarende kalenderperioder som referencetidspunkter. De årlige data udarbejdes ved sammenlægning af de kvartalsvise data rapporteret af medlemsstaterne for det tilsvarende år. Betalingsbalancestatistikkerne skal, så vidt muligt, være i overensstemmelse med andre statistikker, der frembringes med henblik på at føre monetær politik.

1.1. Månedlige betalingsbalancestatistikker

Formål

Formålet med den månedlige betalingsbalancestatistik for euroområdet er at vise de vigtigste poster, der påvirker de monetære forhold og valutamarkederne (se bilag III, tabel 1).

Krav

Det er vigtigt, at dataene er egnede til beregningen af euroområdets betalingsbalance.

I betragtning af den korte tidsfrist, der gives til at fremskaffe de månedlige betalingsbalancedata, deres stærkt aggregerede karakter og deres anvendelse i forbindelse med pengepolitiske formål og valutaoperationer, kan det tillades, at de internationale standarder fraviges i et vist omfang, hvor dette ikke kan undgås. Det er ikke nødvendigt at foretage en fuldstændig registrering efter optjeningstidspunkt eller på transaktionsbasis. De nationale centralbanker (NCB'er) kan, efter aftale med ECB, tilvejebringe data om de løbende og finansielle poster på grundlag af de gennemførte transaktioner. Hvor det er nødvendigt af hensyn til overholdelsen af tidsfristen, vil overslag eller foreløbige data blive accepteret.

Hver bredt formulerede kategori af transaktioner skal opdeles i aktiver og passiver (eller i kredit og debet for de løbende poster). Med hensyn til eksterne transaktioner kræver dette generelt, at NCB'erne sondrer mellem transaktioner med residenter i andre medlemsstater i euroområdet og transaktioner uden for euroområdet. NCB'erne gør dette på en konsekvent måde.

Når der sker ændringer i medlemskabet af euroområdet, skal NCB'erne gennemføre ændringen i definitionen af sammensætningen af euroområdet fra den dato, hvor ændringen i medlemskabet træder i kraft. Der anmodes om de bedste skøn over historiske data for det udvidede euroområde fra NCB'erne i euroområdet, som det tidligere var sammensat, samt fra de(n) nye deltagende medlemsstat(er).

For meningsfyldt at kunne aggregere månedlige data i forbindelse med porteføljeinvesteringer i euroområdet kræves det, at der sondres mellem transaktioner i værdipapirer udstedt af residenter i euroområdet og transaktioner i værdipapirer udstedt af residenter uden for euroområdet. Statistikkerne over nettotransaktioner i porteføljeinvesteringsaktiver for euroområdet opstilles ved at aggregere de rapporterede nettotransaktioner i værdipapirer udstedt af residenter uden for euroområdet. Statistikker over nettotransaktioner i porteføljeinvesteringer på passivsiden for euroområdet opstilles ved at konsolidere nettotransaktionerne vedrørende de samlede nationale passiver og nettotransaktionerne vedrørende værdipapirer, der er udstedt og erhvervet af residenter i euroområdet.

Et tilsvarende krav til rapportering og opstillingsmetode gælder for posterne for porteføljeinvesteringsindkomster.

Med henblik på udarbejdelse af en monetær opstilling for betalingsbalancen, skal NCB'erne fremsende data, der er opdelt efter institutionel sektor. Sektorfordeling for den månedlige betalingsbalance omfatter:

- ved direkte investeringer: i) MFI'er (ekskl. centralbanker) og ii) ikke-MFI'er

- ved porteføljeinvesteringsaktiver: i) monetære myndigheder; ii) MFI'er (ekskl. centralbanker) og iii) ikke-MFI'er

- ved andre investeringer: i) monetære myndigheder, ii) MFI'er (ekskl. centralbanker), iii) den offentlige sektor og iv) andre sektorer.

Med henblik på udarbejdelsen af en sektoropdelt betalingsbalance, og derved frembringe en monetær opstilling, skal NCB'erne, i henhold til de fastlagte data i artikel 2.5 i retningslinje ECB/2003/7, tilvejebringe data om nettotransaktioner i porteføljeinvesteringsværdipapirer udstedt af residenter i euroområdet, opdelt efter udstederens institutionelle sektor. Derudover skal porteføljeinvesteringerne på passivsiden opdeles efter udstederens indenlandske institutionelle sektor.

Statistikker over nettotransaktioner i porteføljeinvesteringer på passivsiden for euroområdet, opdelt efter sektor, opstilles herefter ved at konsolidere de respektive sektorers sammenlagte nationale nettopassiver og de tilsvarende nettotransaktioner vedrørende værdipapirer, der er udstedt og erhvervet af residenter i euroområdet.

1.2. Kvartalsvise betalingsbalancestatistikker

Formål

Formålet med den kvartalsvise betalingsbalancestatistik for euroområdet er at fremlægge mere detaljeret information, der skal gøre det muligt at foretage en nærmere analyse af transaktionerne med udlandet. Disse statistikker vil navnlig bidrage til de finansielle konti, der er under udarbejdelse, og den fælles offentliggørelse af betalingsbalancen for EU/euroområdet i samarbejde med Kommissionen for de Europæiske Fællesskaber (Eurostat).

Krav

Den kvartalsvise betalingsbalancestatistik opstilles i videst muligt omfang i overensstemmelse med internationale standarder. Den krævede opdeling af den kvartalsvise betalingsbalancestatistik fremgår af bilag III, tabel 2. Harmoniserede begreber og definitioner, der er anvendt i kapitalposterne og de finansielle poster er beskrevet i bilag IV.

Opdelingen af de kvartalsvise løbende poster svarer til den opdeling, der kræves for månedsopgørelsen. Det er dog nødvendigt med en mere detaljeret opdeling for indkomster på kvartalsbasis.

I posten for "andre investeringer" i de finansielle poster anvender ECB en forenklet tilgang til kravene ifølge Den Internationale Valutafonds (IMF) 5. Betalingsbalancemanual (BPM5). Denne forenkling omfatter afskaffelsen af sondringen mellem udlån og indskud på hver side af balancen og afskaffelsen af løbetidsopdeling. Der er samtidig en ændring i opdelingsformen (dvs. med sektor som førsteprioritet). Denne sektoropdeling er forenelig, men ikke identisk, med opdelingen i BPM5, hvor instrumenter har prioritet.

NCB'erne skal i den kvartalsvise betalingsbalancestatistik sondre mellem transaktioner med deltagende medlemsstater og alle andre transaktioner med udlandet. Som for de månedlige data skal der for kvartalsvise data inden for porteføljeinvesteringer sondres mellem transaktioner i værdipapirer, der er udstedt af residenter i euroområdet, og værdipapirer, der er udstedt af residenter uden for euroområdet. Statistikkerne over nettotransaktioner i porteføljeinvesteringsaktiver for euroområdet opstilles ved at aggregere de rapporterede nettotransaktioner i værdipapirer udstedt af residenter uden for euroområdet. Nettotransaktioner i porteføljeinvesteringer på passivsiden for euroområdet opstilles ved at konsolidere nettotransaktionerne vedrørende de samlede nationale passiver og nettotransaktionerne vedrørende værdipapirer, der er udstedt og erhvervet af residenter i euroområdet.

Et tilsvarende krav til rapportering og opstillingsmetode for de aggregerede data gælder for posterne for porteføljeinvesteringsindkomster.

Ved direkte investeringer skal NCB'erne kvartalsvist fremsende oplysninger om sektoropdelingen for MFI'er (ekskl. centralbanker) og ikke-MFI'er. Opdelingen efter institutionel sektor ved "porteføljeinvesteringer på aktivsiden" og "andre investeringer" følger IMF's standardopbygning, herunder i) monetære myndigheder, ii) MFI'er (ekskl. centralbanker), iii) den offentlige sektor og iv) andre sektorer.

Ved udarbejdelse af statistikker over nettotransaktioner i porteføljeinvesteringer på passivsiden for residenter i euroområdet, bestemt efter udstedernes sektor, svarer kravene for de kvartalsvise data til kravene for den månedlige betalingsbalance.

I betalingsbalancen for euroområdet kræves der kvartalsvise data om investeringsindkomst med påløbne renter. I lighed med nationalregnskabssystemet henstiller BPM5, at renter registreres efter optjeningstidspunkt. Dette krav påvirker de løbende poster (investeringsindkomst) såvel som de finansielle poster.

2. Opgørelse af internationale valutareserver

Formål

Formålet med opgørelsen af internationale valutareserver er en månedlig opgørelse af reserveaktiverne, andre valutaaktiver og reserverelaterede passiver, der indehaves af NCB'er og ECB opstillet i overensstemmelse med det fælles IMF/BIS-format for internationale reserver og valutalikviditet ("IMF/Bank for International Settlements (BIS) template on International Reserves and Foreign Currency Liquidity"). Disse oplysninger supplerer de data vedrørende reserveaktiver, der indgår i euroområdets betalingsbalancestatistik og opgørelsen af statistikken over kapitalbalancen over for udlandet.

Krav

Euroområdets reserveaktiver er yderst likvide, omsættelige og kreditværdige fordringer, der indehaves af ECB ("pooled reserves") og af NCB'er ("unpooled reserve assets") over for residenter uden for euroområdet, og som er domineret i fremmed valuta (dvs. i andre valutaer end euroen), guld, reservestillinger i Den Internationale Valutafond (IMF) og SDR. Disse kan omfatte positioner vedrørende finansielle derivater. Reserveaktiver opgøres på bruttobasis uden modregning af reserverelaterede passiver. Den opdeling af dataene, der kræves af NCB'erne, er vist i bilag III, tabel 3, afsnit I.A.

Eurosystemets aktiver i fremmed valuta, som ikke er i overensstemmelse med denne definition, nemlig i) fordringer på residenter i euroområdet og ii) fordringer på residenter uden for euroområdet, som ikke opfylder kriterierne vedrørende likviditet, omsættelighed og kreditværdighed, indgår i posten "andre valutaaktiver" i opgørelsen af internationale valutareserver (bilag III, tabel 3, afsnit I.B).

Fordringer i euro på residenter uden for euroområdet og saldi i fremmed valuta, der indehaves af de deltagende medlemsstater, betragtes ikke som reserveaktiver; sådanne beløb medtages i posten "andre investeringer", hvis de repræsenterer fordringer på residenter uden for euroområdet.

Derudover skal information om forudbestemte og betingede nettotræk på kort sigt i eurosystemet, der er forbundet med reserveaktiver og andre valutaaktiver i eurosystemet, de såkaldte "reserverelaterede passiver", rapporteres i henhold til bilag III, tabel 3, afsnit II og IV.

3. Statistik over kapitalbalancen over for udlandet

Formål

Formålet med statistikken over kapitalbalancen over for udlandet er en årlig opgørelse over de udenlandske aktiver og passiver for euroområdet betragtet som et samlet økonomisk område samt analyser i forbindelse med pengepolitik og valutamarkederne. Denne statistiske information kan ligeledes anvendes til beregning af betalingsbalancestrømme.

Krav

ECB kræver statistikker over kapitalbalancen over for udlandet på basis af beholdningerne pr. ultimo kalenderåret.

Dataene i kapitalbalancen over for udlandet opstilles i videst muligt omfang i overensstemmelse med internationale standarder ECB opstiller kapitalbalancen over for udlandet for euroområdet som helhed. Opdelingen af statistikken for kapitalbalancen over for udlandet for euroområdet fremgår af bilag III, tabel 4.

ECB kan forlange, at der kvartalsvist opstilles poster, der har særlig betydning for gennemførelsen af den monetære politik, navnlig posterne for "øvrige investeringer", som p.t. stilles til rådighed for Bank for International Settlements (BIS) til brug for dennes statistikker over international bankvirksomhed.

Kapitalbalancen over for udlandet viser de finansielle beholdninger ved udgangen af referenceperioden, opgjort til priser pr. ultimo perioden. Ændringer i værdien af beholdninger kan skyldes følgende faktorer. For det første vil en del af ændringen i værdien af beholdningerne i løbet af referenceperioden hidrøre fra de finansielle transaktioner, der har fundet sted, og som er blevet registreret i betalingsbalancen. For det andet vil en del af ændringerne i start- og slutpositionerne for en given periode være forårsaget af ændringer i priserne på de viste finansielle aktiver og passiver. For det tredje vil ændringerne i valutakurserne i forhold til andre valutaer, hvor beholdninger er udtrykt i andre valutaer end den regningsenhed, der anvendes for kapitalbalancen over for udlandet, ligeledes påvirke disse beholdningers værdi. Endelig vil enhver anden ændring, som ikke skyldes ovenfor nævnte faktorer, blive betragtet som hidrørende fra "øvrige korrektioner".

En korrekt afstemning mellem de finansielle strømme og euroområdets beholdninger kræver ændringer i værdien på grund af pris, valutakursændringer og andre justeringer, som skal fremgå særskilt.

Kapitalbalancen over for udlandet skal, i videst muligt omfang, opgøres på samme måde som de kvartalsvise betalingsbalancestrømme. Begreberne, definitionerne og opdelingerne er i overensstemmelse med dem, der anvendes for de kvartalsvise betalingsbalancestrømme. Så vidt det er muligt, skal dataene om kapitalbalancen over for udlandet være i overensstemmelse med andre statistikker, såsom penge- og bankstatistikker, finansielle statuskonti og nationalregnskabsstatistikker.

For så vidt angår de månedlige og kvartalsvise betalingsbalancer, skal NCB'erne, i deres statistikker over kapitalbalancen over for udlandet, sondre mellem beholdninger over for deltagende medlemsstater og alle andre eksterne positioner. I posterne for porteføljeinvesteringer skal der sondres mellem værdipapirbeholdninger udstedt af residenter i euroområdet og residenter uden for euroområdet. Statistikkerne over nettoaktiver i porteføljeinvesteringer for euroområdet opstilles ved at aggregere de rapporterede nettoaktiver i værdipapirer udstedt af residenter uden for euroområdet. Statistikker over nettopassiver i porteføljeinvesteringer for euroområdet opgøres ved at konsolidere de samlede nationale nettopassiver og nettobeholdninger i værdipapirer, der er udstedt og erhvervet af residenter i euroområdet.

NCB'erne skal forelægge årlige beholdninger i henhold til samme sektoropdeling for "direkte investeringer", "porteføljeinvesteringsaktiver" og "andre investeringer" som for de kvartalsvise betalingsbalancestrømme.

I forbindelse med ECB's udarbejdelse af en sektoropdeling af euroområdets nettopassiver i porteføljeinvesteringer, er kravene til NCB'erne vedrørende dataene om kapitalbalancen over for udlandet de samme som for betalingsbalancestrømme, i henhold til bestemmelserne i artikel 2, stk. 5, i retningslinje ECB/2003/7.

Porteføljeinvesteringsaktiver og -passiver i kapitalbalancen over for udlandet opstilles alene på baggrund af beholdningsdata.

BILAG III

OBLIGATORISKE OPDELINGER

Tabel 1

Månedlige poster i betalingsbalancen for euroområdet"extra": transaktioner over for residenter uden for euroområdet (i forbindelse med porteføljeinvesteringsaktiver og beslægtede indtægter henvises der til udstederens hjemsted);

"intra": grænseoverskridende transaktioner inden for euroområdet;

"national": samtlige grænseoverskridende transaktioner foretaget af residenter i en deltagende medlemsstat (anvendes kun i forbindelse med passiver i posten for porteføljeinvesteringer og nettobalancen i posten for finansielle derivater).

>TABELPOSITION>

>TABELPOSITION>

Tabel 2

Den kvartalsvise betalingsbalance for euroområdet

>TABELPOSITION>

>TABELPOSITION>

Tabel 3

Månedlig opgørelse over eurosystemets internationale valutareserver; euroområdets reserverelaterede passiver

I. Officielle reserveaktiver og andre valutaaktiver (omtrentlig markedsværdi)

A. Officielle reserveaktiver

1. Valutareserver (i konvertibel fremmed valuta)

a) Værdipapirer, for hvilke:

- udstederen har hovedsæde i euroområdet

b) samlet beholdning af sedler og mønt samt indskud hos

i) andre nationale centralbanker, Den Internationale Betalingsbank (BIS) og Den Internationale Valutafond (IMF)

ii) banker med hovedsæde i euroområdet og beliggende i udlandet

iii) banker med hovedsæde og beliggende uden for euroområdet

2. IMF-reservestillinger

3. særlige trækningsrettigheder (SDR)

4. guld (inkl. deponeringer af guld og guld-swaps)

5. andre reserveaktiver

a) finansielle derivater

b) udlån til ikke-residenter, der ikke er banker

c) øvrige

B. Andre valutaaktiver

a) værdipapirer, der ikke indgår i officielle reserveaktiver

b) indskud, der ikke indgår i officielle reserveaktiver

c) udlån, der ikke indgår i officielle reserveaktiver

d) finansielle derivater, der ikke indgår i officielle reserveaktiver

e) guld, der ikke indgår i officielle reserveaktiver

f) øvrige

II. Forudbestemte nettotræk på kort sigt på valutaaktiver (nominel værdi)

>PIC FILE= "C_2003126DA.001901.TIF">

>PIC FILE= "C_2003126DA.002001.TIF">

III. Betingede nettotræk på kort sigt på valutaaktiver (nominel værdi)

>PIC FILE= "C_2003126DA.002002.TIF">

>PIC FILE= "C_2003126DA.002101.TIF">

IV. Memorandumposter

1. Indberettes med standardintervaller og -tidsfrister:

a) kortfristet gæld i national valuta indekseret til valutakurser

b) finansielle instrumenter i fremmed valuta og afviklet på anden vis (f.eks. i national valuta)

- terminsforretninger, som ikke kan leveres

i) korte positioner

ii) lange positioner

- andre instrumenter

c) pantsatte eller forpligtede aktiver

- inkluderet i reserveaktiver

- inkluderet i andre valutaaktiver

d) værdipapirer udlånt eller anvendt i repoforretninger

- udlånt eller anvendt i repoforretninger og medtaget i afsnit I

- udlånt eller anvendt i repoforretninger, men ikke medtaget i afsnit I

- lånt eller erhvervet og medtaget i afsnit I

- lånt eller erhvervet, men ikke medtaget i afsnit I

e) finansielle derivater (netto, værdiansat til markedsværdi)

- terminsforretninger

- futures

- swaps

- optioner

- øvrige

f) derivater (terminsforretninger, futures eller optionskontrakter) med en restløbetid på mere end 1 år, som er genstand for marginbetalinger

- aggregerede korte og lange positioner i terminsforretninger og futures i fremmed valuta over for national valuta (herunder "forward leg" af valuta-swaps)

i) korte positioner

ii) lange positioner

- aggregerede korte og lange positioner af optioner i fremmed valuta over for den nationale valuta

i) korte positioner

- købte put-optioner

- solgte call-optioner

ii) lange positioner

- købte call-optioner

- solgte put-optioner

2. Indberettes mindre hyppigt (f.eks. én gang årligt)

a) valutasammensætning af reserver (efter valutagrupper)

- valutaer i SDR-kurven

- valutaer uden for SDR-kurven

Tabel 4

Årlig opgørelse over euroområdets kapitalbalance over for udlandet

>TABELPOSITION>

"extra": positioner over for residenter uden for euroområdet (i forbindelse med porteføljeinvesteringsaktiver og beslægtede indtægter henvises der til udstederens hjemsted);

"intra": grænseoverskridende positioner mellem landende inden for euroområdet;

"national": samtlige grænseoverskridende positioner foretaget af residenter i en deltagende medlemsstat (anvendes kun i forbindelse med passiver i posten for porteføljeinvesteringer og nettobalancen i posten for finansielle derivater).

BILAG IV

PRINCIPPER OG DEFINITIONER, DER SKAL ANVENDES I RAPPORTERINGEN AF BETALINGSBALANCESTATISTIK, STATISTIK OVER KAPITALBALANCEN OVER FOR UDLANDET OG OPGØRELSEn AF INTERNATIONALE VALUTARESERVER

Med henblik på at opbygge relevante aggregerede statistikker, der viser stillingen over for udlandet for euroområdet, er der opstillet principper og definitioner inden for betalingsbalancestatistik (de løbende poster, kapitalposterne og de finansielle poster), statistik over kapitalbalancen over for udlandet og opgørelse af internationale valutareserver. Disse principper og definitioner er baseret på den såkaldte "Implementation Package" (juli 1996) og yderligere dokumenter godkendt af Styrelsesrådet for Den Europæiske Centralbank (ECB). Gældende internationale standarder, såsom IMF's 5. betalingsbalancemanual og IMF/Den Internationale Betalingsbanks (BIS) format over internationale valutareserver og likviditet i fremmed valuta, er blevet anvendt som referenceramme i udformningen af disse principper og definitioner. De vigtigste harmoniseringsforslag er angivet nedenfor, i overensstemmelse med ECB's metodologiske noter i forbindelse med "betalingsbalancen og kapitalbalancen over for udlandet for euroområdet (inkl. reserver)", som offentliggjort på ECB's hjemmeside: http://www.ecb.int. Yderligere retningslinjer kan findes i kapitel 2 og 3 i ECB's publikation "European Union Balance of payments/international investment position statistics methods" (BoP-bogen), som revideres årligt og offentliggøres både på hjemmesiden og som papirudgave.

1. Principper for og definitioner af udvalgte poster

1.1. Formueindkomst (se også "BoP-bogen", afsnit 3.4)

Formueindkomst inkluderer indtægter, der hidrører fra en indehaver, der er resident i euroområdet, af et finansielt aktiv uden for euroområdet (kredit) og parallelt hermed indkomster, der hidrører fra finansielle aktiver inden for euroområdet (debet), der ejes af residenter uden for euroområdet. Gevinster og tab på (kapital-)beholdninger, hvor disse kan bestemmes, klassificeres ikke som formueindkomst, men som ændringer i værdien af investeringen på grund af udviklingen i markedskurser.

Formueindkomst omfatter indtægter fra direkte investeringer, porteføljeinvesteringer og andre investeringer samt fra Eurosystemets reserveaktiver. Dog er nettostrømme forbundet med rentederivater opgjort i de finansielle poster under "finansielle derivater". Reinvesterede indtjeninger er opgivet under "direkte formueindkomst". Disse defineres som den direkte investors andel af de samlede konsoliderede indtægter, som hidrører fra enhedens direkte investering i den pågældende referenceperiode (efter skat, renter og nedskrivninger), fratrukket udbytte, der er forfalden til betaling i referenceperioden, selvom udbyttet vedrører indtægter, der er tjent i tidligere perioder.

Kravene til de månedlig og kvartalsvise betalingsbalancedata er stort set identiske med IMF's Standardkomponenter som defineret i BPM5. Den væsentligste forskel er, at ECB ikke kræver en opdeling af direkte formueindkomst fra aktier på udloddet og tilbageholdt overskud.

Indtægter af renter registreres efter optjeningstidspunkt (dette kræves ikke for månedsdataene). Udbytter registreres pr. den dato, på hvilken de kommer til udbetaling. Reinvesteret indtjening skal registreres i den periode, hvor den indtjenes.

1.2. Kapitalposterne (se også "BoP-bogen", afsnit 3.6)

Kapitalposterne omfatter kapitaloverførsler samt køb/salg af ikke-producerede, ikke-finansielle aktiver. Løbende overførsler skal indgå i de løbende poster. Kapitaloverførsler består af i) overførsler af ejerskab af faste aktiver, ii) overførsler af midler, der er forbundet med eller betinget af køb eller salg af anlægsaktiver, og iii) ophævelse af kreditorers forpligtelser uden modydelse. Kapitaloverførsler kan være i form af kontanter eller i konkrete ydelser (såsom gældseftergivelse). Sondringen mellem løbende overførsler og kapitaloverførsler ligger, i praksis, i det modtagende lands anvendelse af overførslen. Køb/salg af ikke-producerede ikke-finansielle aktiver omfatter hovedsageligt immaterielle aktiver, såsom patenter og andre kontrakter, som kan overdrages. Kun køb/salg af sådanne aktiver, men ikke deres anvendelse, skal registreres i denne post i kapitalposterne.

Mens IMF's standard-komponenter for kapitalposterne indeholder en sektoropdeling i posterne "offentlig forvaltning og service" og "andre sektorer" (med en yderligere opdeling herefter), opstiller ECB kun kapitalposterne med samlede beløb uden opdeling.

1.3. Direkte investeringer (se også BoP-bogen, afsnit 3.7)

Direkte investeringer er en kategori af internationale investeringer, der afspejler målsætningen for en enhed i ét økonomisk område om at opnå en varig interesse i en virksomhed i et andet økonomisk område. I overensstemmelse med internationale standarder (IMF) finder kriteriet om 10 % ejerskab anvendelse for at udlede eksistensen af en direkte investeringsrelation, dvs. en varig interesse i euroområdets betalingsbalance/kapitalbalancen over for udlandet. På baggrund af dette kriterium kan der bestå en direkte investeringsrelation mellem en række forbundne virksomheder, uanset om forbindelserne indebærer en enkelt kæde eller en række kæder. Det kan omfatte en direkte investeringsvirksomheds datterselskaber, datter-datterselskaber eller associerede selskaber. Når den direkte investering er etableret, registreres alle efterfølgende finansielle strømme/beholdninger mellem de relaterede enheder som direkte investeringstransaktioner/positioner(1).

Ifølge IMF's standarder og Eurostat/OECD's retningslinjer, registreres direkte investeringsrelationer for euroområdet ved anvendelse af "retningsprincippet", der antyder, at de finansielle transaktioner mellem euroområdets direkte investorer og direkte investeringsselskaber uden for euroområdet klassificeres som "direkte investeringer i udlandet". På samme måde opgøres de finansielle transaktioner mellem direkte investeringsselskaber i euroområdet og direkte investeringsselskaber uden for euroområdet i euroområdets betalingsbalance under posten for "direkte investeringer i den rapporterende økonomi".

Direkte investeringer omfatter aktiekapital, reinvesteret indtjening og "anden kapital" i forbindelse med forskellige koncerninterne gældsoperationer. Aktiekapital omfatter aktier i afdelinger såvel som alle andele i datterselskaber og associerede selskaber. Reinvesteret indtjening omfatter den modregnede post for den direkte investors andel af indtjeningen, der ikke er udbetalt som udbytte af datterselskaber eller associerede selskaber, og indtjeninger fra afdelinger, der ikke er betalt til den direkte investor, og som er registreret under posten "formueindkomst". "Anden kapital" omfatter alle finansielle operationer mellem associerede selskaber (lån og udlån af kapital) - herunder gældspapirer og leverandørkreditter (dvs. handelskreditter) - mellem direkte investorer og datterselskaber, afdelinger og associerede selskaber.

Med hensyn til værdiansættelsen af direkte investeringsbeholdninger er den internationalt anbefalede tilgang at anvende markedspriser. På grund af praktiske vanskeligheder anvendes dog p.t. bogførte værdier baseret på mængden af de involverede virksomheders egne midler. Kriteriet for værdifastsættelse af beholdninger af direkte investeringer i euroområdets kapitalbalance er børsprisen for børsnoterede selskaber, hvorimod selskaber, der ikke er børsnoterede, værdiansættes på baggrund af deres egne midler (dvs. bogførte værdier) ved anvendelse af en almindelig definition, der indeholder følgende regnskabsposter:

i) indbetalt aktiekapital (ekskl. egne aktier og inkl. overskudsfonde)

ii) alle typer reserver (inkl. investeringsstøtte, når disse ifølge retningslinjer for regnskab betragtes som selskabets reserver), og

iii) ikke-distribuerede overskud modregnet tab (inkl. årets resultat).

1.4. Porteføljeinvesteringer (se også BoP-bogen, afsnit 3.8)

Posterne for euroområdets porteføljeinvesteringer omfatter i) aktier og ii) gældsbeviser i form af obligationer og andre gældspapirer og pengemarkedsinstrumenter, medmindre de falder ind under kategorien direkte investeringer eller reserveaktiver. Finansielle derivater samt repo-forretninger og securities lending-arrangementer indgår ikke i porteføljeinvesteringerne.

Posten for "aktier" omfatter alle instrumenter, som repræsenterer fordringer på restformuen i et selskab, efter at alle kreditorers krav er opfyldt. Aktier, præferenceaktier, udbyttegivende aktier og tilsvarende dokumenter indikerer sædvanligvis ejerskab af en aktieandel. Transaktioner/beholdninger af andele i investeringsforeninger, f.eks. investeringsfonde, er også medtaget i denne kategori.

Obligationer og statsgældsbeviser er værdipapirer, der er udstedt med en oprindelig løbetid på over et år, som normalt giver indehaveren i) ubetinget ret til en fast pengeindkomst eller en kontraktligt fastsat variabel pengeindkomst (idet betalingen af rente er uafhængig af debitors indtjening), ii) ubetinget ret til at modtage et fast beløb som afdrag af hovedstol på en eller flere nærmere angivne datoer.

I modsætning til obligationer og statsgældsbeviser er pengemarkedsinstrumenter værdipapirer udstedt med en oprindelig løbetid på et år eller derunder. De giver normalt indehaveren ubetinget ret til at modtage en angivet, fast sum penge på en fastsat dato. Disse instrumenter handles normalt til underkurs på organiserede markeder; underkursen er afhængig af renten og restløbetiden.

Rapporten udarbejdet af "Task Force on Portfolio Investment Data Collection Systems" blev offentliggjort af ECB i juni 2002. Der blev udført en dybtgående undersøgelse af behovet for og den potentielle gavn af en harmonisering af indsamlingssystemerne inden for porteføljeinvesteringer. Nogle resultater er inkluderet for at identificere hensigtsmæssige ("ideelle", "gode" eller "acceptable") og uhensigtsmæssige ("ikke-acceptable") dataindsamlingsmodeller, og for at vurdere deres værdi (specielt i forbindelse med "security-by-security"-rapportering) og omkostninger udtrykt kvalitativt. De deltagende medlemsstater er blevet enige om at indføre et hensigtsmæssigt dataindsamlingssystem fra 1. januar 2005, dog med forbehold fra et af medlemsstaterne (med hensyn til tidsplanen for indsamling af beholdningsdata).

Registreringen af porteføljeinvesteringstransaktioner i euroområdets betalingsbalance finder sted, når euroområdets kreditorer eller debitorer bogfører deres fordring eller forpligtelse. Transaktionerne registreres til den samlede pris, der er modtaget eller betalt, fratrukket provision og omkostninger. Således er de påløbne renter fra den sidste rentebetaling inkluderet, hvis det drejer sig om værdipapirer med kuponrenter, og for værdipapirer til underkurs inkluderes akkumulerede renter siden udstedelsen. For den kvartalsvise finansielle konto i betalingsbalancen og kapitalbalancen over for udlandet kræves posteringer for påløbne renter; posterne i den månedlige betalingsbalance behandles på tilsvarende måde; disse registreringer i den kvartalsvise (og månedlige) finansielle konto kræver udlignende posteringer på den pågældende konto for formueindkomster.

1.5. Finansielle derivater (se også "BoP-bogen", afsnit 3.9)

Finansielle derivater er finansielle instrumenter, der er knyttet til et specifikt finansielt instrument eller en specifik indikator eller råvare, og gennem hvilke specifikke finansielle risici kan handles selvstændigt på de finansielle markeder. Transaktioner vedrørende finansielle derivater behandles som særskilte transaktioner og ikke som integrerende dele af værdien af de underliggende transaktioner, som de kan være knyttet til.

Transaktioner og positioner i optioner, futures, swaps, valutaterminsforretninger, kreditderivater og inkorporerede derivater indgår i betalingsbalancen, opgørelsen af internationale valutareserver og kapitalbalancen over for udlandet. Af praktiske årsager behandles inkorporerede derivater og de underliggende instrumenter, som de er knyttet til, ikke særskilt.

I overensstemmelse med den seneste internationale aftale registreres nettostrømme, der vedrører rentederivater, som finansielle derivater og ikke som formueindkomst. Klassifikationen af specifikke instrumenter af kreditderivater skal afgøres fra sag til sag.

De første marginbetalinger betragtes som ændringer i indlån og skal, for så vidt de kan identificeres, registreres under "andre investeringer". Bogføringen af løbende marginindbetalinger afhænger af, hvilken type marginbetaling der er tale om: i princippet betragtes optionslignende løbende marginbetalinger som ændringer i indlån og skal, for så vidt de kan identificeres, registreres under "andre investeringer". Futureslignende løbende marginbetalinger betragtes i princippet som transaktioner i derivater og registreres under posten "finansielle derivater".

Ved optioner registreres den samlede præmie (dvs. købs-/salgsprisen for optionerne samt det underliggende servicegebyr).

Værdiansættelsen af finansielle derivater skal ske til den aktuelle genanskaffelsesværdi.

Registreringen af transaktioner i de finansielle derivater finder sted, når kreditorer og debitorer i euroområdet bogfører deres fordring eller forpligtelse. På grund af praktiske problemer i opdelingen af aktiv- og passivstrømme i forbindelse med nogle finansielle derivater, registreres alle finansielle derivative transaktioner i euroområdets betalingsbalance på nettobasis. Aktiv- og passivpositioner vedrørende finansielle derivater i statistikker over kapitalbalancen over for udlandet opgøres efter bruttoværdier, med undtagelse af de finansielle derivater, der falder ind under kategorien reserveaktiver, som registreres på nettobasis.

1.6. Andre investeringer (se også "BoP-bogen", afsnit 3.10)

Andre investeringer defineres som en restkategori, der omfatter alle finansielle transaktioner, som ikke er indeholdt i posterne direkte investeringer, porteføljeinvesteringer, finansielle derivater eller reserveaktiver.

Andre investeringer omfatter handelskreditter, udlån/sedler og mønt samt indskud og andre aktiver/andre passiver. Det omfatter tillige udlignende posteringer for periodiserede indtægter på instrumenter, der klassificeres under andre investeringer.

Handelskreditter omfatter fordringer eller forpligtelser opstået som følge af kredit ydet direkte af leverandører eller købere i euroområdet, henholdsvis for vare- og tjenestetransaktioner og forudbetalinger for produkter under fremstilling (eller bestilt produktion) i tilknytning til sådanne transaktioner.

Udlån/sedler og mønt samt indskud omfatter transaktioner/beholdninger i følgende finansielle instrumenter: udlån, dvs. finansielle aktiver, der er opstået på baggrund af kreditorers (långivers) direkte udlån til en debitor (låntager) gennem en aftale, i hvilken långiver enten ikke modtager nogen sikkerhed eller modtager et ikke omsætteligt dokument eller instrument, forretninger af repo-typen, sedler og mønt samt indskud. Dette indbefatter bl.a. udlån til finansiel handel, andre lån og forskudsbetalinger (inkl. pant i fast ejendom) og finansielle lejemål.

Alle forretninger af repo-typen, f.eks. genkøbsaftaler, sell/buy-back-forretninger og securities lending-arrangementer, behandles i euroområdets betalingsbalance/kapitalbalance over for udlandet som lån med sikkerhedsstillelse og ikke som direkte køb/salg af værdipapirer og opgøres under "andre investeringer" inden for den sektor, som residenten i euroområdet, der gennemfører forretningen, tilhører. Formålet med denne behandling, som også er i overensstemmelse med regnskabspraksis for banker og andre finansielle selskaber, er at give et bedre billede af den økonomiske begrundelse, der ligger til grund for disse finansielle instrumenter.

Andre aktiver/andre passiver omfatter alle poster, der ikke er handelskreditter, udlån eller sedler og mønt samt indskud.

Euroområdets sektor "Eurosystemet" i "andre investeringer" omfatter Eurosystemets nettopositioner med ikke-deltagende medlemsstaters nationale centralbanker (NCB'er) i forbindelse med TARGET-systemet. De fælles balancer/konti i Det Europæiske System af Centralbanker (ESCB), som er denomineret i euro, svarer til bevægelserne i nostro/vostro-kontiene for de monetære finansielle institutioner (MFI'er), og således rapporteres de til ECB på nettobasis under passiver.

Principperne for "overgang af ejendomsret", "afviklingstidspunkt" og "betalingstidspunkt" er alle i overensstemmelse med IMF's standarder.

Sammenlignet med standardelementerne i BPM5 er opstillingen af kategorien "andre investeringer" i euroområdets betalingsbalance forenklet ved afskaffelsen af sondringen mellem udlån og indskud på hver side af balancen og afskaffelsen af løbetidsopdelingen for den kvartalsvise betalingsbalancestatistik. Der er samtidig en ændring i opdelingsformen (dvs. med sektor som førsteprioritet). Denne sektoropdeling er forenelig, men ikke identisk, med opdelingen i BPM5, hvor instrumenter har prioritet. For de vigtigste data i månedsopgørelsen kræves, at der sondres mellem kort- og langfristede strømme i MFI-sektoren.

1.7. Reserveaktiver (se også "BoP-bogen", afsnit 3.11)

Euroområdets reserveaktiver består af Eurosystemets reserveaktiver, dvs. ECB's og NCB'ernes reserveaktiver.

Reserveaktiverne skal i) være underlagt den relevante monetære myndigheds kontrol i Eurosystemet eller en NCB og ii) være yderst likvide, omsættelige og kreditværdige fordringer, der indehaves af Eurosystemet over for residenter uden for euroområdet og denomineret i andre valutaer end euroen, samt guld, reservestilinger i IMF eller særlige trækningsrettigheder (SDR).

Denne definition udelukker udtrykkeligt fordringer i fremmed valuta over for residenter i euroområdet, og fordringer i euro over for residenter uden for euroområdet fra at blive betragtet som reserveaktiver både på nationalt niveau og for euroområdet. På samme måde er den statslige forvaltning og services og/eller finansministeriernes valutapositioner ikke omfattet af definitionen af reserveaktiver for euroområdet i overensstemmelse med de institutionelle bestemmelser i traktaten om De Europæiske Fællesskaber.

ECB's reserveaktiver er de aktiver, som er slået sammen i overensstemmelse med artikel 30 i statutten om ESCB og betragtes således som værerende underlagt ECB's direkte og effektive kontrol. Så længe overgang af ejendomsret ikke finder sted, er reserveaktiver, der indehaves af NCB'erne, under disses direkte og effektive kontrol og behandles som reserveaktiver for hver enkel NCB.

Opstillingen af Eurosystemets reservetransaktioner over for udlandet viser et samlet tal for de månedlige transaktioner. Yderligere detaljer om Eurosystemets transaktioner i guld, fremmed valuta, beholdninger af SDR og reservestillinger i IMF er tilgængelige på kvartalsbasis, i henhold til standardopbygningen i BPM5. En særskilt kategori for finansielle derivater opstilles i overensstemmelse med den seneste anbefaling fra IMF inden for dette område.

Eurosystemets reserver opgøres efter bruttoværdier uden modregning af reserverelaterede passiver (med undtagelse af reserveaktiverne, der er inkluderet i underkategorien "finansielle derivater", som registreres på nettobasis).

Værdiansættelsen baseres på markedspriser ved anvendelse af i) for transaktioner, gældende markedspriser på det tidspunkt hvor transaktionen finder sted og ii) for beholdninger, middelværdierne ved markedets lukketid ved udgangen af den pågældende periode. Henholdsvis gældende valutakurser på det tidspunkt, hvor transaktionen finder sted, og middelværdierne ved markedets lukketid ved udgangen af den pågældende periode finder anvendelse ved konvertering af transaktioner og beholdninger af aktiver i fremmed valuta til euro.

Alle indtægter fra reserveaktiver registreres uden sondring under "andre investeringer" på kontoen for formueindkomst, inklusive renteindtægter fra reservebeholdninger af gældsinstrumenter, idet registrering efter optjeningstidspunkt skal ske mindst en gang i kvartalet.

Den opfattelse, at begrebet anvendelige reserver kan være en vigtigere indikator for et lands evne til at opfylde sine valutaforpligtelser end de bruttoreserver, som opføres i betalingsbalancen og kapitalbalancen over for udlandet, har vundet stadig større udbredelse og er blevet indført i IMF's "Special Data Dissemination Standard". Med henblik på at beregne de anvendelige reserver skal data vedrørende bruttoreserver suppleres med oplysninger om andre valutaaktiver og reserverelaterede passiver. I overensstemmelse hermed suppleres månedsdata om Eurosystemets (brutto)reserveaktiver med oplysninger om andre valutaaktiver og forudbestemte og betingede nettotræk på kort sigt på bruttoreserveaktiverne, opdelt efter restløbetid. Endvidere kræves der en valutaopdeling af bruttoreserveaktiverne i SDR-valutaer og øvrige valutaer (totalt) med et kvartals forsinkelse.

Hvad angår specifikke poster, skal beholdninger af monetært guld forblive uændret i forbindelse med alle reversible guldtransaktioner (guldswaps, repoer, udlån og indskud). Repoforretninger i værdipapirer denomineret i fremmed valuta fører til en forøgelse af den likviditetslånende NCB's samlede reserveaktiver, da de underliggende værdipapirer i en repo forbliver balanceførte; i forbindelse med omvendte repoforretninger registrerer den likviditetsudlånende monetære myndighed ingen ændring i reserveaktivernes samlede værdi, hvis den ikke-residente modpart er en anden monetær myndighed eller finansiel institution, da fordringen på den likviditetslånende part da betragtes som et reserveaktiv.

Tabel 5

Territorier, der hører under en medlemsstat i euroområdet, eller lande, der er associeret med en medlemsstat i euroområdet

Territorier, der er en del af euroområdet:

- Helgoland: Tyskland,

- Balearerne, De Kanariske Øer, Ceuta og Melilla: Spanien,

- Monaco, Franske oversøiske departementer (Guyana, Guadeloupe, Martinique og Réunion), Saint Pierre og Miquelon, Mayotte: Frankrig,

- Madeira, Azorerne: Portugal,

- Ålandsøerne: Finland.

Territorier, der er associeret med medlemsstater i euroområdet, som skal inkluderes i udlandet:

- Büsingen (ikke Tyskland),

- Andorra (hverken Spanien eller Frankrig),

- De Nederlandske Antiller og Aruba (ikke Nederlandene),

- Franske oversøiske territorier (Fransk Polynesien, Ny Kaledonien og Wallis- og Futunaøerne) (ikke Frankrig),

- San Marino og Vatikanstaten (ikke Italien).

2. Metoder til gennemførelse af geografisk fordeling

De problemer, der måtte opstå i forbindelse med opdelingen på geografiske områder i statistikken for betalingsbalancen og kapitalbalancen over for udlandet, vil blive løst trinvist. Denne løsningsmodel omfatter tre trin, som skal føre frem til, at de mere og mere omfattende datakrav kan opfyldes. Posterne "porteføljeinvesteringer", "porteføljeinvesteringsindkomst" og "finansielle derivater" er særligt vigtige.

2.1. Generel fremgangsmåde (der skal anvendes for alle poster i betalingsbalancen og kapitalbalancen over for udlandet - med de nedenfor angivne undtagelser)

Trin 1

Opgørelsesmetode på euroområde-niveau: Addition af samlede nationale nettotransaktioner/positioner.

Gennemført siden 1999 for kapitalbalancen over for udlandet.

Trin 2

Datakrav på NCB-niveau: Særskilt angivelse af transaktioner/positioner mellem residenter i de deltagende medlemsstater og residenter uden for euroområdet.

Gennemført for betalingsbalancen siden januar 1999.

Gennemført siden slutningen af september 2002 for kapitalbalancen over for udlandet.

Trin 3

Opgørelsesmetode på euroområde-niveau og datakrav på NCB-niveau: Tilsvarende som for trin 2 med tilføjelse af en geografisk opdeling (se tabel 6) af transaktioner/positioner med lande uden for euroområdet. Trin 3 er kun nødvendig for den kvartalsvise betalingsbalance og opgørelsen over kapitalbalancen over for udlandet.

Datakrav på NCB-niveau: Særskilt angivelse af transaktioner/positioner mellem residenter i euroområdet og residenter i lande i den aftalte liste over modparter/regioner, der er indeholdt i tabel 6.

Tidsfristen for gennemførelsen for den kvartalsvise betalingsbalance: udgangen af juni 2004 for data vedrørende første kvartal af 2003.

Tidsfrist for gennemførelsen for kapitalbalancen over for udlandet: udgangen af september 2004 - data vedrørende ultimo 2002 og ultimo 2003.

2.2. Porteføljeinvesteringer

Trin 1

Opgørelsesmetode på euroområde-niveau: Addition af nettotransaktioner/positioner vedrørende samlede nationale porteføljeinvesteringer.

Gennemført siden 1999 for kapitalbalancen over for udlandet.

Trin 2

Opgørelsesmetode på euroområde-niveau: addition af nettotransaktioner/positioner i værdipapirer udstedt af ikke-residenter i euroområdet for porteføljeinvesteringsaktiver. Konsolidering af nettotransaktioner/positioner vedrørende de samlede nationale passiver og transaktioner/positioner i værdipapirer udstedt og erhvervet af residenter i de deltagende medlemsstater for porteføljeinvesteringspassiver.

Datakrav på NCB-niveau: transaktioner/positioner vedrørende porteføljeinvesteringsaktiver fordelt på transaktioner/positioner i euroområde-værdipapirer udstedt af residenter i euroområdet og øvrige værdipapirer. Med henblik herpå er det nødvendigt at identificere udstederen (debitor) af værdipapiret med det formål at få konstateret, om udstederen er resident i euroområdet eller resident uden for euroområdet. For transaktioner/positioner vedrørende porteføljeinvesteringer på passivsiden er der kun krav om samlede nationale nettotal.

Positioner vedrørende porteføljeinvesteringer i kapitalbalancen over for udlandet opstilles på grundlag af rene beholdningsdata vedrørende beholdninger ultimo året af aktier/kapitalandele og kort- og langfristede gældsinstrumenter udstedt af residenter uden for euroområdet, idet der drages fordel af, at de af ECB fastsatte datakrav er i fuld overensstemmelse med deltagelse i IMF's koordinerede porteføljeinvesteringsundersøgelse (Co-ordinated Portfolio Investment Survey).

Gennemført for transaktioner vedrørende porteføljeinvesteringer siden januar 1999.

Gennemført siden slutningen af september 2002 for kapitalbalancen over for udlandet.

Trin 3

Opgørelsesmetode på euroområde-niveau og datakrav på NCB-niveau: Tilsvarende som for trin 2 med tilføjelse af en geografisk opdeling (se tabel 6) af transaktioner/positioner på aktivsiden uden for euroområdet. For passivsiden kræves der ikke nogen geografisk opdeling af transaktioner/positioner uden for euroområdet. Trin 3 er kun nødvendig for kvartalsvise statistikker over transaktioner og årlige statistikker vedrørende beholdninger.

Datakrav på NCB-niveau: Særskilt angivelse af aktiver vedrørende transaktioner/positioner i porteføljeinvesteringer mellem residenter i euroområdet og residenter i lande i den aftalte liste over modparter/regioner, der er indeholdt i tabel 6.

Tidsfrist for gennemførelsen - for kvartalsvise porteføljeinvesteringstransaktioner: ultimo juni 2004 for data vedrørende første kvartal af 2003.

Tidsfrist for gennemførelsen - for positioner vedrørende porteføljeinvesteringer (kun aktivsiden): ultimo september 2004 for data vedrørende ultimo 2002 og ultimo 2003.

2.3. Porteføljeinvesteringsindkomst

Trin 1

Opgørelsesmetode på euroområde-niveau: Addition af nettotransaktioner vedrørende samlede nationale porteføljeinvesteringsindkomster.

Trin 2

Opgørelsesmetode på euroområde-niveau: Addition af indkomsttransaktioner på kreditsiden hidrørende fra porteføljeinvesteringsaktiver udstedt af residenter uden for euroområdet. Konsolidering af indkomsttransaktioner på debetsiden hidrørende fra de samlede nationale nettopassiver og transaktioner på kreditsiden hidrørende fra værdipapirer udstedt af residenter i euroområdet.

Datakrav på NCB-niveau: Transaktioner på kreditsiden i posten for porteføljeinvesteringsindkomst opdelt i transaktioner vedrørende værdipapirer udstedt af residenter i euroområdet og værdipapirer udstedt af residenter i andre lande. Med henblik herpå er det nødvendigt at identificere udstederen (debitor) af værdipapiret med det formål at få konstateret, om udstederen er resident i de deltagende medlemsstater eller resident uden for euroområdet. For transaktioner på debetsiden vedrørende porteføljeinvesteringspassiver kræves der kun samlede nationale tal.

Gennemført siden januar 2000.

Trin 3

Opgørelsesmetode på euroområde-niveau og datakrav på NCB-niveau: Tilsvarende som trin 2 med tilføjelse af en geografisk opdeling af transaktioner på kreditsiden med residenter uden for euroområdet. Der kræves ikke nogen geografisk opdeling af indkomsttransaktioner med residenter uden for euroområdet på debetsiden. Trin 3 er kun nødvendig for den kvartalsvise betalingsbalance.

Datakrav på NCB-niveau: Særskilt angivelse af kredittransaktioner vedrørende porteføljeinvesteringsindkomst mellem residenter i euroområdet og residenter i lande i den aftalte liste over modparter/regioner i tabel 6.

Tidsfrist for gennemførelsen - for kvartalsvise transaktioner vedrørende porteføljeinvesteringsindkomst: ultimo juni 2004 for data vedrørende første kvartal af 2003.

2.4. Finansielle derivater

Transaktioner

Trin 1

Kravene til transaktioner i finansielle derivater med modparter uden for euroområdet omfatter kun en nettoopgørelse af denne post.

Opgørelsesmetode på euroområde-niveau: Addition af de samlede nationale nettotransaktioner i finansielle derivater.

Positioner

Trin 1

Opgørelsesmetode på euroområde-niveau: Addition af de samlede nationale nettopositioner i finansielle derivater.

Gennemført siden 1999.

Trin 2

Opgørelsesmetode på euroområde-niveau: Særskilt addition af nettopositioner i finansielle derivater over for ikke-residenter på aktiv- og passivsiden.

Datakrav på NCB-niveau: Særskilt angivelse af positioner over for residenter i de deltagende medlemsstater og positioner over for residenter uden for euroområdet, som defineret ved markedets placering, hvor dette er relevant, eller den faktiske modpart for unoterede finansielle derivater.

Gennemført siden ultimo september 2002.

Trin 3

Der kræves ikke en geografisk opdeling af positioner i finansielle derivater uden for euroområdet.

Tabel 6

ECB's geografiske opdeling for kvartalsvise betalingsbalancestrømme og årlige data over kapitalbalancen over for udlandet

- Danmark

- Sverige

- Det Forenede Kongerige

- EU-institutioner

- "Tiltrædende lande" (dvs. Cypern, Den Tjekkiske Republik, Estland, Ungarn, Letland, Litauen, Malta, Polen, Slovakiet og Slovenien)(2)

- Schweiz

- Canada

- USA

- Japan

- Offshore-centre(3)

- Internationale organisationer(4)(5)

- Resten af verden (dvs. lande og organisationer uden for euroområdet, der ikke er nævnt på listen)(6)

3. Opdeling efter institutionel sektor af aggregater for euroområdet (se også BoP-bogen, afsnit 3.1.6)

Sektoropdelingen af aggregater for euroområdet omfatter monetære myndigheder, offentlig forvaltning og service, monetære finansielle institutioner (MFI'er) og andre sektorer i euroområdet.

Monetære myndigheder

Sektoren "monetære myndigheder" i statistikkerne for euroområdet består af Eurosystemet.

Offentlig forvaltning og service

Sektoren "offentlig forvaltning og service" i statistikkerne for euroområdet er overensstemmende med definitionen i SNA 93 og ENS 95 og omfatter således følgende enheder:

- statslig forvaltning og service

- offentlig forvaltning og service på delstatsniveau

- kommunal forvaltning og service

- sociale kasser og fonde.

MFI'er ekskl. monetære myndigheder

Denne sektor "MFI'er ekskl. monetære myndigheder" er sammenfaldende med MFI-sektoren inden for penge- og bankstatistik (ekskl. monetære myndigheder). Den omfatter:

i) kreditinstitutter som defineret i fællesskabslovgivningen, dvs. virksomheder, som fra offentligheden modtager indlån eller andre midler, der skal tilbagebetales (herunder afkastet fra salg af bankobligationer til offentligheden), og som for egen regning yder lån, og

ii) alle andre residente finansielle institutioner, som modtager indlån og/eller nære substitutter for indlån fra enheder, undtagen MFI'er, og som for egen regning (i det mindste i økonomisk henseende) yder lån og/eller foretager investeringer i værdipapirer.

Andre sektorer

Kategorien "andre sektorer" i statistikkerne for euroområdet omfatter forskellige institutionelle enheder, hovedsagelig:

i) andre finansielle institutioner, der ikke er omfattet af MFI-definitionen, såsom investeringsforeninger, der ikke anses for at være pengemarkedsforeninger, realkreditinstitutioner, værdipapirhandlere, kreditforeninger, forsikringsselskaber, pensionsfonde og finansielle hjælpeenheder, og

ii) ikke-finansielle institutioner, såsom offentlige og private ikke-finansielle virksomheder, non-profitinstitutioner rettet mod husholdninger samt husholdninger.

Ikke-MFI'er

Kategorien "ikke-MFI'er" i statistikkerne for euroområdet omfatter sektorerne i) offentlig forvaltning og service og ii) "andre sektorer".

Tabel 7

Liste over offshore-centre i ECB's geografiske opdeling for kvartalsvise betalingsbalancestrømme og årlige data for kapitalbalancen over for udlandet

>TABELPOSITION>

Tabel 8

Liste over internationale organisationer(7) i ECB's geografiske opdeling af kvartalsvise betalingsbalancestrømme og årlige data for kapitalbalancen over for udlandet

1. EU-institutioner

1.1. Større EU-institutioner, -organer og -organismer (ekskl. ECB)

EIB (Den Europæiske Investeringsbank)

Europa-Kommissionen

EUF (Den Europæiske Udviklingsfond)

EIF (Den Europæiske Investeringsfond)

1.2. Andre EU-institutioner, -organer og -organismer, der er dækket af det almindelige budget

Europa-Parlamentet

Rådet for Den Europæiske Union

De Europæiske Fællesskabers Domstol

Revisionsretten

Det Økonomiske og Sociale Udvalg

Regionsudvalget

2. Internationale organisationer

2.1. Internationale monetære organisationer

IMF (Den Internationale Valutafond)

BIS (Den Internationale Betalingsbank)

2.2. Internationale ikke-monetære organisationer

2.2.1. Større organisationer inden for De Forenede Nationer

WTO (Verdenshandelsorganisationen)

IBRD (Den Internationale Bank for Genopbygning og Udvikling)

IDA (Den Internationale Sammenslutning for Økonomisk Udvikling)

2.2.2. Andre organisationer inden for De Forenede Nationer

UNESCO (De Forenede Nationers Organisation for Undervisningsmæssige, Videnskabelige og Kulturelle Spørgsmål)

FAO (De Forenede Nationers Levnedsmiddel- og Landbrugsorganisation)

WHO (Verdenssundhedsorganisationen)

IFAD (Den Internationale Fond for Landbrugsudvikling)

IFC (Den Internationale Finansieringsinstitution)

MIGA (Agenturet for Multilaterale Investeringsgarantier)

UNICEF (FN's Børnefond)

UNHCR (FN's Højkommissariat for Flygtninge)

UNRWA (FN's Hjælpeorganisation til støtte for Palæstinaflygtninge)

IAEA (Det Internationale Atomenergiagentur)

ILO (Den Internationale Arbejdsorganisation)

ITU (Den Internationale Telekommunikationsunion)

2.2.3. Andre større internationale institutioner, organer og organismer (ekskl. ECB)

OECD (Organisationen for Økonomisk Samarbejde og Udvikling)

IADB (Den Interamerikanske Udviklingsbank)

AfDB (Den Afrikanske Udviklingsbank)

AsDB (Den Asiatiske Udviklingsbank)

EBRD (Den Europæiske Bank for Genopbygning og Udvikling)

IIC (Det Interamerikanske Investeringsselskab)

NIB (Den Nordiske Investeringsbank)

IBEC (Den Internationale Bank for Økonomisk Samarbejde)

IIB (Den Internationale Investeringsbank)

CDB (Den Caribiske Udviklingsbank)

AMF (Den Arabiske Valutafond)

BADEA (Den Arabiske Bank for Økonomisk Udvikling i Afrika)

CASDB (De Centralafrikanske Staters Udviklingsbank)

Den Afrikanske Udviklingsfond

Den Asiatiske Udviklingsfond

Fonds spécial unifié de développement

CABEI (Den Centralamerikanske Bank for Økonomisk Integration)

ADC (Andean Development Corporation)

2.2.4. Andre internationale organisationer

NATO (Atlantpagtorganisationen)

Europarådet

ICRC (Den internationale Røde Kors Komité)

ESA (Den Europæiske Rumorganisation)

EPO (Den Europæiske Patentmyndighed)

EUROCONTROL (Den Europæiske Organisation for Luftfartens Sikkerhed)

EUTELSAT (Den Europæiske Telekommunikationssatellitorganisation)

INTELSAT (Den Internationale Telekommunikationssatellitorganisation)

EBU/UER (Den Europæiske Radiounion)

EUMETSAT (Den Europæiske Organisation for Udnyttelsen af Meteorologiske Satelliter)

ESO (Det Europæiske Sydlige Observatorium)

ECMWF (Det Europæiske Center for Mellemlange Vejrprognoser)

EMBL (Det Europæiske Molekylærbiologiske Laboratorium)

CERN (Det Fælles Atomforskningscenter)

IOM (Den Internationale Migrationsorganisation)

(1) Der er undtagelser i forbindelse med transaktioner/positioner i finansielle derivater mellem associerede selskaber, for hvilke det, for euroområdet, er blevet bestemt, at disse registreres under kategorien "finansielle derivater" i stedet for under "direkte investeringer/anden kapital".

(2) Landene er noteret i parentes blot for at vise sammensætningen af denne specifikke gruppe. Der kræves ingen opdeling for disse lande.

(3) Kun for udvalgte poster i betalingsbalancens finansielle poster, hertil indkomstposterne og kapitalbalancen over for udlandet. Se tabel 7.

(4) Kun for udvalgte poster i betalingsbalancens finansielle poster, hertil indkomstposterne og kapitalbalancen over for udlandet. Se tabel 7.

(5) Uden for Den Europæiske Union. Se tabel 8: Organisationerne er nævnt blot for at vise sammensætningen af denne specifikke gruppe. Der kræves ingen opdeling af disse organisationer.

(6) Beregnet som rest (beløbene mellem den samlede værdi af hver betalingsbalance/kapitalbalance over for udlandet og beløbene, der svarer til ovennævnte modparter).

(7) Baseret på Europa-Kommissionens (Eurostats) BoP-vademecum.

BILAG V

OVERFØRSEL AF DATA TIL DEN EUROPÆISKE CENTRALBANK

De nationale centralbanker (NCB'erne) anvender faciliteten fra Det Europæiske System af Centralbanker (ESCB), baseret på telekommunikationsnetværket "ESCB-Net", til den elektroniske overførsel af den statistiske information, som kræves af Den Europæiske Centralbank (ECB). Alle dataudvekslinger inden for ESCB anvender samme begrebsmæssige datamodel. Det statistiske meddelelsesformat, der er udviklet til denne elektroniske udveksling af statistisk information, er "Gesmes/TS"-formatet. Dette krav hindrer ikke, at der som nødløsning efter aftale kan anvendes andre metoder til overførsel af statistisk information til ECB.

For at sikre at datatransmissionerne fungerer tilfredsstillende skal NCB'erne følge de anbefalinger, der er anført nedenfor.

- Fuldstændighed: NCB'erne rapporterer alle krævede serienøgler. Manglende rapportering af serienøgler eller rapportering af ikke-opførte serienøgler vil blive betragtet som ufuldstændig rapportering. Såfremt en observation mangler, skal denne mangel noteres, og den relevante markering af observationsstatus skal anvendes. Foretages der derudover revisioner af blot en underenhed af serienøgler, skal valideringsreglerne finde anvendelse på hele betalingsbalancen.

- Tegnkonvention: NCB'ernes dataoverførsel til ECB såvel som til Europa-Kommissionen (Eurostat) følger en ensartet tegnkonvention for alle data, som skal rapporteres. I henhold til denne tegnkonvention skal kredit og debet i de løbende poster og kapitalposterne markeres med et plustegn, mens nettobalancer beregnes og rapporteres som kredit minus debet. I de finansielle poster skal fald i nettoaktiver/stigninger i nettopassiver rapporteres med et plustegn, mens stigninger i nettoaktiver/fald i nettopassiver skal rapporteres med et minustegn. Nettobalancer skal beregnes og rapporteres som nettoændringer i aktiver plus nettoændringer i passiver.

Ved overførsel af data vedrørende kapitalbalancen over for udlandet beregnes og rapporteres nettopositionerne som aktivposition minus passivposition.

- Dataenes regnskabsmæssige identitet: valideringsbestemmelserne, som er blevet distribueret, og som udleveres efter anmodning, skal gennemføres af NCB'erne, før dataene overføres til ECB.

Når der foretages revisioner, kan NCB'erne sende et opdateret datasæt til ECB. Enhver revision skal overføres som angivet herunder:

- revisioner vedrørende månedlige data stilles til rådighed sammen med i) de tilsvarende kvartalsvise data, ii) de tilsvarende reviderede kvartalsvise data, iii) opgørelsen over kapitalbalancen over for udlandet for det tilsvarende år, og iv) de reviderede data for kapitalbalancen over for udlandet for det tilsvarende år

- revisioner vedrørende kvartalsvise data stilles til rådighed sammen med i) dataene for det efterfølgende kvartal, ii) opgørelsen over kapitalbalancen over for udlandet for det tilsvarende år, og iii) de reviderede data for kapitalbalancen over for udlandet for det tilsvarende år

- revisioner vedrørende de årlige data over kapitalbalancen over for udlandet stilles til rådighed sammen med dataene for efterfølgende år.

Revisioner vedrørende månedlige og kvartalsvise betalingsbalancedata i forbindelse med hele år skal gøres tilgængelige af NCB'erne til ECB sammen med data for kapitalbalancen over for udlandet for det pågældende år, som dataene vedrører.

BILAG VI

OVERVÅGNING AF METODER TIL STATISTISK DATABEARBEJDNING

Den Europæiske Centralbank (ECB) overvåger metoderne til databearbejdning, der anvendes for rapportering vedrørende betalingsbalancestatistik og kapitalbalancen over for udlandet, samt de principper og definitioner, der regelmæssigt anvendes af de deltagende medlemsstater. Overvågningen vil blive gennemført i forbindelse med opdateringen ECB's publikation "European Union balance of payments/international investment position statistical methods" ("BoP-bogen"), og ved den halvårlige revisionsprocedure. Foruden overvågningsformålet er formålet med begge dokumenter at informere de ansvarlige for opgørelsen af betalingsbalancestatistikken for euroområdet om udviklingen i andre medlemsstater i euroområdet.

BoP-bogen indeholder information om strukturen af betalingsbalancen og opgørelsen over kapitalbalancen over for udlandet for alle medlemsstater. Den indeholder detaljerede beskrivelser af metoder til databearbejdning og af de anvendte principper og definitioner samt information om afvigelser fra de vedtagne definitioner for medlemsstaternes betalingsbalancestatistik og opgørelse over kapitalbalance over for udlandet.

BoP-bogen ajourføres årligt i tæt samarbejde med medlemsstaterne. Den halvårlige revision udføres for at supplere denne ajourføring.

BILAG VII

DATAINDSAMLING FOR PORTEFØLJEINVESTERINGER I EUROOMRÅDET

I betragtning af vanskelighederne ved den korrekte identifikation af porteføljeinvesteringsstrømme og -beholdninger, blev det anset for nødvendigt at definere en fælles tilgang til indsamling af disse data for euroområdet(1).

Indsamlingssystemerne for porteføljeinvesteringer er i overensstemmelse med en model, der er klassificeret som mindst "acceptabel" i nedenstående tabel:

>TABELPOSITION>

Bemærkninger:

"s-b-s"= "security-by-security"-dataindsamling

"agg."= dataindsamling på aggregeret basis

"afledt beholdning"= kumulering af strømme

"afledte strømme"= som forskel i beholdninger (korrigeret for valuta og prisændringer)

"estimerede strømme"= opdelt månedsvist og estimeret på baggrund af kvartalsvise strømme.

(1) Se også ECB's rapport "Task Force on Portfolio Investment Collection Systems, final report", juni 2002, der er tilgængelig på ECB's hjemmeside: http://www.ecb.int